b"\n_START_ARTICLE_\nEngle og D\xc3\xa6moner (film)\n_START_SECTION_\nProduktion\n_START_PARAGRAPH_\nI 2003, tilegnede Sony sig filmrettighederne til Engle og D\xc3\xa6moner sammen med Da Vinci Mysteriet via en aftale med forfatteren Dan Brown. I maj 2006, fulgte filmudgivelsen af Da Vinci Mysteriet, Sony hyrede manuskriptforfatteren Akiva Goldsman, der skrev filmmatiseringen af Da Vinci Mysteriet, til at bearbejde Engle og D\xc3\xa6moner. Filmningen skulle originalt v\xc3\xa6re blevet startet i februar 2008 s\xc3\xa5 den kunne v\xc3\xa6re blevet udgivet i december 2008, men p\xc3\xa5grund af Writers Guild of America-strejken i 2007 og 2008, blev produktionen skubbet tilbage til den 15. maj 2009._NEWLINE_Optagelserne begyndte den 5. juni, 2008 i Rom. Filmmagerne afsatte tre ugers udend\xc3\xb8rsoptagelsers filmning p\xc3\xa5 grund af Screen Actors Guild-strejken i 2008 den 30. juni. Resten af filmen bliver skudt i Sony Pictures Studios i Los Angeles, i Californien.\n_START_SECTION_\nDanske skuespillere\n_START_PARAGRAPH_\nDen danske skuespiller Thure Lindhardt har rollen som den unge L\xc3\xb8jtnant Chartrand i Schweizergarden, hvor hans overordnede spilles af svenskeren Stellan Skarsgaard i filmen. Lindhardt fik faktisk i 2005 den meget store rolle som albinomunken Silas i Da Vinci Mysteriet, men han blev pludselig fyret, fordi Ron Howard mente, at han s\xc3\xa5 for ung ud til rollen. Howard gav rollen til den britiske skuespiller Paul Bettany, men valgte at bruge Lindhardt i den nye film i stedet._NEWLINE_Oprindelig skulle Nikolaj Lie Kaas' figur have v\xc3\xa6ret tysker, men da Nikolaj blev castet, blev rollen lavet om til at v\xc3\xa6re dansker. Derfor bander Nikolaj lidt p\xc3\xa5 dansk, n\xc3\xa5r hans figur, Mr. Gray, bliver sur. Hans rolle er v\xc3\xa6sentlig st\xc3\xb8rre end Thures, da det er ham, Robert Langdon er p\xc3\xa5 sporet af."